
Homo  silvarum  montiumque  vagus  incola 
sive  languescere  otio  solitus,  sive  venationi¬ 
bus  operam  navare,  artem  medicam  nec  cura¬ 
bat  nec  egebat. — Glandibus  pauculis  puroque 
contentus  fonte,  corporis  vitia,  quorum  erat 
penitus  ignarus,  haud  alebat ;  nam  morbo¬ 
sam  a  parentibus  haereditatem  non  accepit, 
nec  ipse  posteris  vicissim  erat  eam  daturus. 
Barbarie  paulatim  exuta,  morbi,  qui  a  luxu¬ 
ria  et  inertia  ortus  plerumque  ducunt  suos, 
pedetentim  grassabantur ;  eoque  labentibus 
annis  creverunt,  ut  etiamnuin  eos  in  ordines 

et  genera  redigere  possis.  Hinc  ars  medico¬ 
rum,  hinc  morborum  curatio,  quam  bifariam 
hucusque  tractavere  medentes.  Quorum  al¬ 
teri,  quum  medicamentum  cuidam  morbo 
proficiens  animadvertissent,  idem  statim  om¬ 
nibus  similiter  (ut  inepti  opinantur)  aegro¬ 
tantibus  adhibent,  causis  morborum  veris 
prorsus  praetermissis.  Sed  binos  modis  simi¬ 
liter  omnibus  aegrotantes  videre  haud  fieri 
potest.  Eo  fit,  ut,  quid  sit  corporis  tex¬ 
tum,  quidque  coelum,  quid  aetas,  sexus  et 
alia  plurima  in  corpore  valeant,  quae  verae 
ipsius  morbi  causae,  scire  sit  pernecessarium. 
Prior  igitur  experientia,  incognitis  his  quae 
supra  memoravimus,  auxiliis  scientiae  ad¬ 
juta  nullis,  quid  agat  nesciet;  aut  si  quid 
facere  audebit,  aegrum  cert£  in  periculum 
conjiciet,  artemque  medicam,  quae  quidem 
“  nec  fastibus  ullis  erigitur,  plausuve  petit 
clarescere  vulgi,”  ad  summum  gloriae  fastigi-  ' 
um,  quo  est  dignissima,  pervenire  non  sinet. 
Qui  vero  aetate  habituque  aegri  caeterisque 

ejusmodi  neglectis,  quibusdam  medicamen¬ 
tis  cjuodam  in  morbo  perspectis,  cognitisque, 
iisdem,  in  unoquoque,  quem  similem  du¬ 
cunt,  tantum  quod  aliqua  signa,  forsan  et 
nomina  sola  eadem  sunt,  utuntur,  ii  Empi¬ 
ricos  sese  appellant. 

Alteri  viam  long£  diversam  sunt  ingressi. 
Perpaucas  enim  ex  his  legibus,  quas  Natura 
in  corporibus  sanandis  servat,  quum  didi¬ 
cerint,  si  quae  ratiocinandi  vel  philoso¬ 
phandi  prae  ceteris  regulae  iis  plurimum  ar¬ 
rident,  harum  trutina  tum  eas  leges  exa¬ 
minant,  dijudicant,  disponunt,  et  medicinae 
corpus  his  ipsis  ratiocinandi  regulis  congru¬ 
ens  instituunt,  unde  proximas,  uti  vocant, 
morborum  causas  conantur  constituere.  Pri¬ 
mum  omnium,  hypothesin,  quae  praecipua 
phaenomena  potest  explicare,  fingunt,  qua 
reliqua  explicent,  cuncta  sua  ingenia  appli¬ 
cant  et  exercent.  Quae  vero  iliorum  hypo- 
thesi  non  respondent,  vel  plane  repugnant, 
haec  silentio  callide  praetereunt,  et  non- 

nunquam  ex  toto  negant.  Nullam  curam, 
nullumque  laborem  impendunt,  ut  docu¬ 
menta  indubia,  quae  has  causas,  ab  iis  me- 
moratas,  ver &  extitisse  ostentant,  rimentur  et 
proferant;  asteas  extitisse  pro  vero  sumunt, 
indeque  quaecunque  signa  aut  indicia  ap¬ 
pareant,  ea  suis  regulis  legibusque  vel  expli¬ 
cant  vel  explicare  moliuntur.  Inde  fuit,  ut 
ro  bpyctvov  Aristotelis,  ut  placita  Academica,  ut 
dogmata  Stoica  et  aliorum  philosophorum, 
qui  inde  usque  floruerunt,  non  tantum  ad 
medicinae  corpus  constituendum  inutilia  fu¬ 
ere,  verum  etiam,  quod  magis  deflendum, 
fuerunt  semperque  erunt,  noxia.  Chemia 
ipsa,  Mathesis  atque  Philosophia  Neutoni- 
ana  imperiti  et  incuriose  applicata  ad  eos¬ 
dem  perducunt  exitus.  Rem  medicam  con- 

\ 

temptui  praebent  haec,  quia  eam  philoso¬ 
phiae  a  natura  longe  abhorrenti  subnec¬ 
tunt  et  intertexunt.  Si  quis  historiam  cer¬ 
tam  et  morborum  philosophiam  condere 
optaverit,  necesse  erit  ut  idem,  quod  Baco 

invenit  et  Neuton  tam  feliciter  illustravit 
assidue  iter  carpat. — Hoc  pacto  progredien¬ 
dum  erit.  Quae  unquam  in  notitiam,  quae 

dubia  nemini  debent  esse,  venerunt,  haec  un 

% 

dequaque  quam  amplissimi  colligat,  eadem 
que  riti  disponat,  et  accuratam  per  com¬ 
plexionem  ad  axiomata,  quae  Natura  tali¬ 
bus  in  morbis  sequitur,  perveniet.  Haec 
esse  necessaria  censemus,  quae  morbos  no¬ 
tent,  et  quae  indicent,  quid  valeant  medi¬ 
camina,  quid  in  corpore  humano  efficiant. 
Haec  Morborum  Historiam  vocamus.  Ast 
Philosophiam  Morborum,  Proximarum  sci¬ 
entiam  causarum,  morborum  formas,  ra¬ 
tionemque  qu&  medicamenta  hominum  in 
corporibus  operentur,  investigatu  multd  dif¬ 
ficiliora  ducimus.  Haec  investigatio  quod¬ 
ammodo  pernecessaria  est,  cujus  sine  cogni- 

% 

tione  inter  Scientias  non  merebitur  adnume 
rari  Medicina.  Si  quid  ita  ratiocinando  con¬ 
cluditur,  inter  axiomata  censeri  non  debet, 
donec  id  verum  certumque  esse  probaveris, 

Quamdiu  in  dubio  fuerit,  quasi  quod  quaeri 
oportebit,  aut  quod  axioma  fore  praesensi¬ 
mus,  ob  oculos  habere  positum  debemus. 
Quod  si  axiomata  sic  consequaris,  his  recte 
dispositis,  per  complexionem  vel  deductio¬ 
nem  ad  alia  pervenire  possis,  quae  altiora  et 
longe  plura  complectuntur.  Animus,  qui 
aliis  aliud  convenientia,  inque  vicem  discre¬ 
pantia  prompte  percipiat,  qui  perfacili  fu¬ 
tura  praesagiat  et  axiomata  conjectet  perfi- 
ciatque,  is  praeclarum  Medicum  reddet,  eun- 
demque  Medicorum  principem  faciet.  Qui 
contra,  quomodo  res  inter  se  differant,  quo¬ 
modo  conveniant,  sagaciter  discernat,  et  in¬ 
ductione  accuratiore  de  integro  instituta, 
anticipationes  et  conjecturas  suas  corrigere 
et  emendare  valeat,  is  denique  Medicum  cau¬ 
tum  et  solertem  praestabit. 

Qui  a  principiis  generalibus  ad  individua 
progreditur,  methodum  docenti  aptiorem  et 
accomodatiorem  sequitur ;  qui  vero  rei  vult 
medicae  proficere,  ut  ab  individuis  ad  gene- 

ralia  principia  surgat,  necesse  sine  dubio 
erit.  Talis  institutio  adhuc  intentata  est. 
Fateor  equidem  non  mediocrem  observa¬ 
tionum  Medicorum  nobis  esse  silvam,  ex 
qua  Historiam  Morborum  contexere  quea¬ 
mus  ;  attamen  tam  indigesta,  tam  incuriosi 
tradita  est,  saepiusque  adeo  perversa,  obscu¬ 
ra  et  mutata,  ut  longe  major  ejus  pars  parum 
facere  possit,  etiamque  ei  fidere  saepissimi 
nequeas. 

Ubi  causae  proximae,  formaeque  morbo¬ 
rum  adeo  sunt  obst rusae  et  reconditae  ut 
nulla  eae  investigatione  inquiri  nec  adi ri 
possint,  tum,  ut  curatio  de  axiomatis,  ab  iis, 

0 

quae  morbos  aut  leniunt  aut  praegravant, 
deductis  pendeat,  necesse  est  ;  vel  aliter 
medico,  alia  et  alia  morbi  indicia,  vi  Natu¬ 
rae  medicatrici  se  ipsam  exercente,  amoven¬ 
da  et  excernenda  sunt.  Et  tota  illa  quidem 
medicinae  practicae  portio,  cui  fidere  pos¬ 
sumus,  talibus  pendet  principiis;  quia  proxi- 

ma  causa  unius  morbi  cuj  usque,  qui  interna 
vitiat,  adhuc  non  satis  constat. 

Si  quis  axiomata,  quibus  morbos  in  classes 
redigat,  collecta  recteque  ordinata  velit,  ex 
causarum’  quae  proximae  sunt,  parilitate,  feli» 
cibusque  curandirationibus,  neque  ex  aliorum 
et  aliorum  symptomatum  similitudine  pen- 
deant  classes,  necesse  est.  Inde  fit,  ut  bini 

morbi  revera  diversi  dissimilesque  eodem  sint 

\ 

nomine  saepenumero  insigniti ;  quales,  expli¬ 
candi  gratia,  Haemorrhagiae,  quarum  altera 
sanguinis  tenuitate  et  vasorum  laxitate ;  al¬ 
tera  nimia  sanguinis  plenitudine,  fibrisque 
nimium  turgidis  orta.  Proximae  causae, 
morbis  antehac  attributae,  perquam  incertae 
sunt.  Ad  perpauca  tamen  capita,  hae  mor¬ 
bis  assignatae  omnibus  redigi  referrique  pos¬ 
sunt.  Uni  enim  morbo  cuique  proximam 
esse  causam,  quae  eundem  unice  proritat, 
producit,  manifestum  est :  quia  effectus  dis¬ 
paras  discordesque  eadem  causa  certi  et 
propria  ortus  ducere  suos  nequeunt. — Cy- 

nanchen  hoc  anno  saevire,  Pleuritiu  altero, 
tertio  Dysenteriam  suum  exercere  furorem, 

w  * 

% 

mortalibus  inaruere  et  grassando  omnia  et 
praeclara  longfe  lat^que  vastare,  pro  certo 
habemus.  Constitutio  sanguinis  eadem  vi¬ 
detur,  tamen,  ut  proximae  causae  quodam 
sint  pacto  diversae,  necesse  est.  Quod  si 
variolae,  rubeoiac,  pertussi  ve,  quae  causae 
horum  cuique  morborum  propriae,  eundein- 
que  ab  aliis  dignoscant,  eas  attribuere  velis, 
causa  specifica,  ut  vocant,  principium  scili¬ 
cet  illud  morbum  proximi  excitans,  cur  hi 
semel  morbi  totam  per  vitam  homines' tan¬ 
tum  corripiant,  quaerenda  et  investiganda 
est. — Simul  autem  confitendum  est  has  cau- 
m  sas,  ut  visibus  in  perpetuum  humanis  in¬ 
tuitum  negaverint,  adeo  absconditas  esse. 

• 

Hinc,  harum  notitiam  exquisitam  et  intro¬ 
spectam,  qu6  ratio  curandi  felix  constituere¬ 
tur,  non  semper  pernecessariam  esse,  recte 
judicari  potest. 

u 

Ad  indicia  curationis  morborum  pervenire 
poterit  medicus,  si,  quam  sanandi  rationem 
quolibet  in  morbo  similibusque  aegrotanti¬ 
bus  Natura  consectatur,  animadverterit,  si 
accurate  notaverit ;  si  hanc  rationem,  quan¬ 
tum  fieri  poterit,  imitatus  fuerit ;  si  juvantia 
laedentiaque  summis  respexerit  curis  ;  si 

corporis  partes,  earumque  usum  textumque, 

> 

si  vim  medicamentorum,  aegrique  habitum, 

+  ^  t  >  .  _  . 

et  naturam  regionis  caelique  temperiem, 
pulchri  cognoverit ;  si  denique  rerum  con¬ 
venientiam  discordiamve  quam  maxime  stu¬ 
duerit. — Hae  res  omnes  copiam  indagandi 
indicia  praedicta  medico  suppeditant,  etsi, 
ut  plerumque  fit,  rationem  ignorat,  qua  ope¬ 
rantur  causae,  quae  eventum  optatum  eli¬ 
ciunt. 

Quantum  ad  rem  medicam  promovendam 
Theoriae  (si  quis  Graecis  vocabulis  togam 
induere  audeat)  inest,  haec  si  expositio, 
quam  obiter  attigimus,  perbreviter  tantum 

inspecta  fuerit,  cerni  potuisset.  Historiam 
Medicinae  si  recensuerimus,  quantum  Theo¬ 
ria  ei  obfuit  vel  profuit,  videndum  erit. 

"  ■  ■  —  Subsequitur  caecus  amor  sui 
Et  tollens  vacuam  plus  nimio  gloria  verticem.” 

Hujus  tamen  Dissertationis  limites  long£ 
transgrederer  si  istiusmodi  recensionem  ab 
hujus  libelli  scopo  prorsus  alienam  facere 
tentarem  ;  tamen  mecum  reputans,  quae  Me¬ 
dicinae  profectus  tam  vari&  impedirent,  non 

9 

possum  quin  longe  plurima  Theoriae  adseri- 
bam. — Theoriam  equidem  nihil  aliud  quam 
hypothe$in  vel  conjecturam  opinabilem  aut 
verisimilem  judico.  Quidquid  opinabile  sit, 
quidquid  conjecturA  pendeat,  id  Scientiam 
appellari  haud  decet.  Medicinae  quidem, 
quod  conjecturis  verisimilibus  tam  multum 
confisi  sunt  Medici,  infeliciter  ev&nit,  ac 
nescio  an  plus  ex  his  quam  alia  Scientia 

quaelibet,  mali  Res  Medica  acceperit.  Prout 
hominum  coetus  consociando  mitescebant, 
ut  scientia  Medicinae,  quae  ad  homines 
ex  vero  pertinet,  ad  perfectionem  ex  tam 
multis  rebus,  industriave  casuve,  Hippocra- 
ticis  etiam  temporibus,  repertis  digestisque, 
dudum  perveniret,  nemo  est,  qui  non  spe- 
ret.  Hanc  praeterea  spem,  exemplar  egre¬ 
gium,  quod  praebuit  Hippocrates  ipse,  fove¬ 
bat.  Medentes,  Natura  omnium  tutissima 
duce  penitus  neglecta,  sese  ex  Theoriis,  ex 
hypothesibus,  ex  conjecturis  verisimilibus 
tantum  dirigebant.  Inde  Medicina  non  auc¬ 
ta,  non  adornata,  sed  dedecorata  fuit.  Inde 
verum  Scientiae  solium  occupaverunt  astro¬ 
logia,  mathematica,  dogmata  alchymica,  car¬ 
mina,  gramina  Pontica,  lapis  Philosopho¬ 
rum  quidlibet  in  aurum  mutaturus,  philtra, 
medicamenta  panchresta,  aliaque  peculiari- 
ter  efficaci  ssima.  Ista  somnia  revera  fue¬ 
runt.  Etsi  a  majoribus,  quod  cognitionis  de- 

bitum  erat,  id  non  accepimus,  ab  eorum  ex¬ 
emplo  nobis  posteris  noceri  nequit. — Qui 
olim  fuerunt,  eos  fortasse  irridemus;  eosdem 
ut  imitemur  vix  fieri  potest. 


« 

Ex  Morbis,  qui,  quam  imperfecta  sit  Ars 
Medicinalis,  pro  documentis  esse  possint, 
Dysenteriam  selegimus.  Sive  clades  innu¬ 
meras  ab  ea  patratas,  sive  symptomata,  su¬ 
pra  quam  cuique  credibile  est,  saeva  spec¬ 
tes,  qui  Medici  attentionem  vehementius 
alliciat,  vix  Morbus  est  alius.  Immo,  ut 
istiusmodi  monitores  ad  Morbi  perscruta¬ 
tionem  multo  ante  eos  adigerent,  ut  de  ejus 
historia,  viaque  curandi  inter  se  dudum  com 
sentirent,  sperare  licitum  est.  Nullus  tamen 
morbus  mihi  notus,  de  quo  tam  parum  inter 
eruditos  constat. — Hodie  sunt  qui  ei  pyrexi- 
am,  pestilentiam  ingenitam,  tenesmum,  tor- 
minave  esse  negant.  Rationes  medendi  innu¬ 
merae,  et,  mirabile  dictu,  saepenumero,  dis¬ 
cordibus  Medicorum  sententiis,  contrariae 
fuerunt.  Quae  quum  ita  sint,  multum  qui¬ 
dem  propriis  diffisi  opibus,  hocce  ad  opus 
nosmetipsos  accinximus. 

Dysenteriam  appropinquantem  praesigni* 
ficant  pvrexia  modica,  comesque  debilitatio. 
Subindi  tamen  prius  ingruant  tormina,  quam 
corpus  minimi  turbatur.  Sive  ocius  se* 


riusve  aegrum  corripiat,  ab  alio  quovis  satis 
accurati  distinguit  debilitas ;  sapor  quidam 
in  ore  quasi  nauseam  ciens )  mockV  vomitio, 
rhodb  singultus:  viscera  gravissimis  torini* 
ilibus  laborantia ;  stercus  vel  retentum  vd 


parcfc  egestum,  et  perurget  desidendi  vo* 
luntas.  Inter  dejectionem  corripit  tenesmus 
crucians,  et  quidquid  excernitur,  id  ver6 
mucosum,  spumosum,  sanguinolentum,  mem¬ 
branaceo  alicui  commi.xtum  apparet.  Mor¬ 
bus  ipse  ante  omnes  Contagione  pestilen¬ 
tus. — Indubia  hujus  aegrotationis,  quae  Dy¬ 
senteria  appellatur,  haec  signa  sunt. 

Dysenteria,  in  castris  praesertim,  confertis* 
que  in  Nosocomiis  vd  pestilentissimum  per 
annum,  formam  magis  magisque  horrendam 
haud  rar6  sibi  induit.  Cibi  tunc  aversatio, 

nausea,  vomitio,  nisusve  vomitandi,  subita 
virium  defectio,  animi,  vel  ab  initio  usque, 
deliquia,  pulsus  arteriarum  primo  justus,  at 

circiter  diem  tertium  aut  quartum  modo  se 

\ 

attollens,  modo  remittens,  interdum  peni¬ 
tus  lapsus  ;  et  extremum  corpus  frigescit. 
Interdum  pulsus  calorque  solitus  paucis 
ante  obitum  diebus  reversus,  sensim  rur¬ 
sus  evanescit  :  lingua  nigra,  arida,  aphthis 
que  saepe  praesignis  ;  singultus  modo  a 
morbi  principio,  modo  paucis  ante  mortem 
horis ;  urina  nunc  suppressa,  nunc  reddi¬ 
tu  difficilis,  subrubra,  flavumque  sedimen¬ 
tum,  quasi  lateritium,  deponens  ;  tenesmus, 
ani  procidentia ;  subinde  mentis  alienatio, 
dejectiones  primum  exiguae,  at  nimium  re¬ 
petitae,  spumosae,  glutinosae,  strigmento¬ 
rum  plenae,  tenesmo  verminibusque  comi¬ 
tatae,  morboque  inveterascente,  putridae 
instar  carnis  foetentes,  quarum  tunc  citius 
faciliusve  contagia  laedunt.  A  morbo  ine- 

unte  speciem  a  sani  dejectionibus  long£  dis¬ 
similem  prae  se  ferre  solent.  Dysenteriam 
interdum  praecedit  Diarrhoea;  cutis  tactu 
praecalida,  semperque  persicca ;  sitis  insig¬ 
niter  saeva,  liquidumque  jam  nunc  haustum 
quasi  statim  per  intestina  fluxurum,  imo  per 
anum  sine  mora  egerundum  sentit  aeger. 

Ilie  Dysenteria  aliis  ab  morbis  quibus 
toties  confunditur  quam  accuratissime  se¬ 
cerni  ct  internosci  debet.  Horum  alius 
ab  alio  minus  discriminatus  mihi  unica  vel 
praecipua  causa  videtur,  cur  eorundem 
historiae  merito  curationique  tanthm  diffi¬ 
dimus.  Documenta  hic  dare,  quae  dicta 
comprobent  nostra  stabiliantque,  supervaca¬ 
neum  foret.  Dysenteriae,  exempli  gratiA, 
incruentae  a  Guillisio  memoratae,  quae  sane 

f 

huic  morbo  longe  alius  est,  obiter  meminisse 
forsitan  sat  erit. — Diarrhoea  a  DysenteriA, 
frequentius  opinione,  nimis  incuriosi  seponi¬ 
tur,  quae  tamen  ex  contage  neque  dilatatur 

neque  propagatur  ;  stercus  egeritur  et  eges- 

tum  symptomatum  foetorisque  dysenterici 
expers  est;  et  pyrexia  et  tenesmus  abest. — 
Quae  ratio  cunque  medendi  alteri  prodest, 
alteri  sine  controversia  obest. — Inde  accurati 
inter  eos  necessitas  discriminis. 

Cholera  contagionibus  non  laedit ;  ean¬ 
dem  tamen  comitantur  sollicitudines  animi 
edacissimae,  virium  imminutio  ;  copiosa  et 
sursum  et  deorsum  quasi  bilis  exinanitio,  pe¬ 
culiares  crurum  contractiones,  quales  spasmi. 
Haec  signa,  ni  fallimur,  ad  Dysenteriam  a 
Cholera  distinguendam  sat  erunt. 

Colicam  a  Dysenteria  satis  discriminant 
pyrexia  nulla,  retractio  umbilici,  alvi  duritia, 
vomitiones  tanquain  stercoraceae. 

Hasmorrlioida  a  Dysenteria  satis  distin¬ 
guunt  circum  anum  tubercula,  sanguinis  ante 
stercus  fluxus,  stercusque  sanguinem  secp- 
tum. 

Dysenteriam  progignunt  tempus  anni,  ma¬ 
ligna  aeris  constitutio,  pestilentia  loci  indi¬ 
gena,  vivendi  ratio,  contagio,  habitus  procli- 

vitas,  nimia  alvi  purgatio,  venena,  intestina, 
intestinisque  proxima,  morbida.  De  his  si- 
gillatim  paullo  accuratius  cogitatiusque  dis¬ 
serendum  tamen  erit. 

Tempus  anni  hanc  pestem  saepissimi  ciet. 
Perniciales  sunt  noctes  autumni  perfrigidae, 
praesertim  si  dies  aprici,  torridi  et  quasi  spi¬ 
ritum  occlusuri  praecesserint.  Inde  Dysente¬ 
ria  castrensis.  Etsi  vere  incipiente  ubi  pri¬ 
mum  ad  arma  vocantur  milites,  dysenterici 
perpauci  cernuntur  ;  tamen  eo  tempore  non 
tam  frequentes,  nec  tanto  versantur  periculo 
quam  ad  aestatis  finem  aut  initium  autumni, 
ubi  malignius  afficiuntur  aliisque  contagione 
promptius  nocent.  Dysenteria  binos  circiter 
menses  longe  lateque  saevit,  postea  vero  de¬ 
sinit.  Milites,  si  in  stativis  fuerint,  vel  si 
magnum  post  iter  in  sole  humcctati  sint, 
post  aestates  torrentes  crudelius  afficit.  Per 
tempora  praeter  solitum  torrida  et  humentia 
et  debilitantia  frequentiis  apparet ;  nec  Epi¬ 
demica,  ut  vocatur,  hieme  ineunte,  perpetuo 

cessat,  quanquam  plerumque  non  apparet. 
Quod  ab  Akenside  animadversum,  hoc  ipsum 
comprobat.  Is,  ut  Dysenteria  per  annos 
m.dcc.lx,  M.Dcc.Lxr,  et  m.dcc.lxii,  aeque 
usitati  Londini  et  vehementer  hieme  pro¬ 
vecta  grassaretur,  ac  ineunte  autumno  non 
pepercisset,  scriptis  reliquit  suis;  huc  adji¬ 
ciens  illud  vidisse  se  et  notasse. — Ubi  aestate 
praecipite  vel  incipiente  autumno  imperium, 
laxatis  froenis,  exercere  suum,  ei  saepius  fas 
erat,  ibi  usitatius  invenitur ;  vere  etsi  novo, 
interdum  fortasse  vel  maturius,  si  frigori 
praegelido  pruinisque  statim  successerit  su¬ 
dum  calorque,  nemini  fere  parcat  Maligna 
aeris  constitutio  hujus  morbi  genetrix  saepe 
et  merito  habetur.  Si  plurima  insecta  mi¬ 
nutissima  per  aera  huc  illuc  volitantia  con¬ 
spiciuntur,  Dysenteria  quam  pessima  tunc 
unich  perbacchari  videtur;  quandocunque 
ad  saeviendum  proclivis  reperitur,  vel  sani, 
si  purgatio  mitissima  mediocriter  intestina 
exstimulaverit,  in  periculum  incurrunt, 

Dysenteria,  si  insalubrem  per  aerem  incipis¬ 
set,  certum  coeli  tractum,  cujus  limites  vix 
egreditur,  tenere  dicitur,  montanosque  acer¬ 
vat  i  m  tunc  mactare  notatur.  Si  tamen  a  subi¬ 
tis  coeli  mutationibus,  initium  ceperit,  cam¬ 
porum  tum  valliumque  cultores  maximi  ag¬ 
greditur.  Vernae  Dysenteriae,  sicut  veris  Fe¬ 
bres,  plus  inflammationis,  minusque  putroris, 
quam  autumnales  habent ;  edque,  si  fuerint 
rectb  curatae,  vix  perniciosae  fiunt.  Dysen¬ 
teria,  cui  vis  pestilens,  symptomata,  morbo 

incipiente,  violentiora  et  perniciosiora,  (piam 

# 

cum  aliquamdiu  duravisset,  plurcsque  infe¬ 
cisset,  habere  videtur;  eandem  rationem 
omnes  fere  servant  morbi  pestilentes.  At¬ 
tamen  symptomata,  morbo  decrescente,  gra¬ 
viora  nonnunquam  malignius  exhibet.  Si 
quo  annofer&  omnes  sine  discrimine  invadit, 
quaecunque  eodem  febres  appareant,  omnibus 
signis,  praeterquam  alvi  dejectionibus,  pau- 
cisque  symptomatis  ab  harum  irritatione  ex¬ 
ortis,  ei  persimiles  sunt.  Si  cui  ex  Dysente- 

ria  per  hiemem  revocato  febricitare  contige¬ 
rit,  febre  erit  gravissima  correptus.  Nota¬ 
vere  etiam  Medici  alium  ibi  morbum  caput 
tollere  suum  vix  audere,  ubi  Dysenteria  prin¬ 
ceps  vexabat. 

Idem  Atheniensi  in  peste  accidisse  auctor 
Thucydides  est ;  suis  ipsius  verbis  lubentis- 

sime  utar.  To  /xlv  ycLf>  tToq  qq  u/jLOKoyuTO,  ex  ttolvtqv 
fjLoixts-tx  Sw  exetvo  avocrov  u ;  Toiq  cckkoLq  occrOen/ac  eTuy^ayev 
of *  ei  ^2  Tiq  xoli  orpcexoL/uve  n ,  eq  tovto  7tolvtcl  ctTrexpiOtj. 

Huc  paullo  post  adjiciens, — T o  juh  ovv  vbmpoi, — 

‘7TOXKOL  XOLI  OLkkOL  7r0Lf>0Lkl7TQVTl  OLT07r'lOLq}  Uq  iXOLCTTCO  €TVy~ 

%0Lve  ti  lioLtpepovTuq  erepo)  7r^oq  •  erepov  yiyy'oy.eyov , — toiov- 
TQV  YJV  e7rt7T0LV  TtfV  ileoiv.  xoli  olkko  7T0Lf>e\v7rei,  xolt  exetvov 
toy  xpovov,  bvllv  toov  e/coOoTQy*  o  ll  xoli  ytvoiTO,  tq  tovto 
IrtkevTOL. 


Indigena  loci  insalubritas,  id  sic  nomino, 
(quis  enim  verbis  Plinianis  abstinet  uti?)  pro¬ 
pria  Dysenteriae  causa  saepissime  est.  Quan¬ 
to  calidior  sit  regio,  tanto  frequentior  et  per¬ 
niciosior  Dysenteria  est;  ideoque  iEgyptos, 
Indos,  Arabasque  saepissime  corripere  di- 

citur.  Ubi  vero  cunque  indigena  est,  de¬ 
inde  citiiYs  peregvinantes  quam  incolas  ibi 
natos  afficit. 

Contagio  cunctas  ante  causas,  quas  scio, 
procul  dubio  saepius  Dysenteriam  generat. 
Cujus  gradus  tam  exacti  vestigare  non  nun¬ 
quam  possumus,  ut  unde  orta  sit,  vel  vicum, 
vel  domum,  vel  interdum  hominem  ipsum, 
quasi  digito  monstrare  nihildifficultatis  esset. 
Quomodo  hunc  in  morbum  is  primus  incidat, 
ne  medici  quidem  divinare  valent.  Nec  aera 
id  vitium,  nec  victum,  annive  tempus  elicere, 
nedum  progignere,  suspicatui  habent.  Qui 
contagionis  vim  Dysenteriae  inesse  negat,  is 
mihi  aequ&  ineptfe  agere  videtur,  ac  stultus, 
qui,  contagionibus  Typluim  laedere  suis,  nc- 
srare  audeat.  A  is  nocendi  vestibus  circum- 

O 

fertur;  a  stercore  tamen  praecipue  propaga¬ 
tur.  Aegri  odos  perniciosus,  halitus  oris  per¬ 
niciosior,  stercusque  omnium  perniciocissi- 
mum.  Interdum  nemo,  nisi  cui  prior  ad  mor¬ 
bum  proclivitas  fuit,  eA  laborat.  In  castris 

navibusque  longis,  ubi  ad  propagandam  Dy¬ 
senteriam  manifesta  causa,  contagio  eam  per 
se  saepenumerd  concitat.  Aer  ibi  nihil  aliud 
quam  pestilentiam  portantis  vicem  agit* 
Constitutio  corporis  peculiaris  Dysenteriae 
favere  dicitur.  Hypochondriaci  et  Hyste¬ 
ricae,  validam  praesertim  post  purgationem, 
in  eam  facile  incidunt.  Scorbuticos  paupe¬ 
resque,  qui  impuro  ex  aere,  illuvie,  deteriore 
victu,  putrescentes  ad  morbos  procliviores 
sunt,  ante  alios  infestat.  Dysenteria  pes¬ 
tilens,  quae  epidemica  vulgo  appellatur,  in 
cunctos  sine  discrimine  ingruit ;  mulieres, 
sive  gestant  seu  sterilescant,  puerulosque 
lactentes,  etiamsi  matres  praevaleant,  victi¬ 
mas  trahit  suas.  Mulieres  tamen,  si  corpo¬ 
ribus  laxis  humidisque  fuerint,  maximi  in¬ 
festat.  A  plebecula  plerumque  incipit,  dein, 
minus  licet  lethalis,  ad  primores  pedetentim 
serpit.  Qui  alio  morbo  priore  exhausti  fue¬ 
rint,  eos  plerumque  tollit. — Viros  quam  mu¬ 
lieres  et  infantes  senesque  quam  utrosque 

citius  interimit.  Lactentes  multo  facilius 
evadunt. — Obesis,  biliosis,  stomachicis  maxi- 
mt;  pestifera. 

Venena  et  ultra  vires  purgationes  vel  vo¬ 
mitiones  Dysenteriam  haud  rarb  concient. 

Intestina,  intestinisque  proxima,  vitiata, 

* 

hunc  sola  morbum  interdum  excitant. — In 
eorum  cadaveribus,  qui  Dysenteria  periere, 
oculis  inspicientium  obvia  sunt  bilis  profusio, 
inflammatio,  abscessus,  tumores  ad  schirroma 
carcinomaque  tendentes.  Utrum  morbum 
haec  antecesserint,  cumque  proritarint,  an 
sint  tanthm  insecuta,  an  ad  morbum  item 
aliquid  pertineant,  inter  Medicos  nondum 
convenit.  Inter  ea,  quae  Dysenteriam  pro¬ 
gignunt,  sudatio  repente  repressa,  acrium 
mutatio  humorum,  aquarum  insalubritas, 
constrictio  coli  spastica,  vulgo  adnumeran- 
tur.  An  sudatio,  quae  citihs  justo  compes¬ 
citur,  pro  morbi  causa,  effectuve  habenda  sit, 
difficile  dictu  foret :  verumtamen  et  humo¬ 
rum  mutatio  et  aqua  insalubris  causae  nimis 

generales  sunt,  forsitan  et  hypothesi  nimis 
sustentatae,  quae  origo  Dysenteriae  habean¬ 
tur;  dum  coli  constrictio  partem  signorum 
tantum  explicat;  reliquorum  explanationi 
penitus  adversatur.  Unde  stercus  retinetur 
vel  scybalorum  figuram  adipiscitur,  satis  ex¬ 
plicat  ;  tamen  quae  hunc  morbum  expellunt, 
ea  ad  spasmata  facere,  nemo  est  qui  pro  vero 
affirmet.  Omnium  causarum,  quae  huc  mor¬ 
tales  adigant,  nulla  perinde  valida  ac  Dysen¬ 
teriae  prioris  reliquiae  videntur :  intestina 
enim  actionem,  qua  Dysenteria  constat,  diu 
retinebunt,  ’  nec  istiusmodi  actio  ad  vitae 
finem  usque  quosdam  relinquet. — Dysente¬ 
riam  castrensem  febresque  intermittentes, 
aliam  alio  more,  iisdem  de  causis  ortas,  cre¬ 
dere  non  dubitamus  ;  idque  indubitantius, 
qudd  febricitare  vulgo  incipiunt  milites  an¬ 
tequam  Dysenteria  conquievit ;  qudd  altera 
in  alteram  saepe  abit ;  qudd  cum  plurimi  fri¬ 
gus  autumnale  simul  subierint,  pars  in  Dy¬ 
senteriam  incident,  alii  in  febres  remitten- 

tes,  multi  in  morbum  qui  ex  utr&que  compo¬ 
situs  videtur;  quod  prima  eorum  indicia  assi¬ 
milia  sunt;  qudd  febres  et  remittens  se,  et 
intermittens,  quum  passim  saeviunt,  nomen¬ 
que  Epidemicae  tdm  habent  inditum,  in  Dy- 
senteriam  non  rard  abeunt. 

Putrescente  ex  acrimonift  videtur  Dysen¬ 
teria  oriri ;  qudd  per  tempestates  calidiores 
humidioresque  frequentior,  quandd  omnes 
carnes  in  putrorem  maximi  sunt  opportu¬ 
nae;  qudd  in  pauperes,  qui  aerem  sacpd  im¬ 
purum  spirantes,  cibo  vescentes  insalubri, 
sordibusque  obvoluti,  ejusmodi  morbis  ob¬ 
noxii  sunt,  praecipui  ingruat;  qudd  noxa 

# 

per  aegrotantium  stercus  ferd  semper  propa¬ 
gatur  ;  qudd  anni  muscis,  erucis,  insectis 
maximfe  profluentes,  Dysenteriae  longd  no¬ 
tabiliores  sunt. 

Non  dubium  quin  Dysenteria  ex  causis 

% 

specie  diversis,  re  ipsA.  iisdem,  oriatur :  Hinc 
ex  acrimonia  intrinsecus  generati,  hinc  verd 

ex  contagionibus  extrinsecus  allatis.  Con¬ 
tagiones  istae  fermentescentes  fere  haud  ali¬ 
ter,  ac  quae  intus  morbum  tardius  excitent, 
ad  eosdem  perducunt  exitus. 

Primum  omnium  lactes  imprimis  affici  vi¬ 
dentur;  liumida  corporis  vitia,  loca  inferiora 
petentia,  in  colon  et  rectum  descendunt,  ini¬ 
bi  residunt,  vitiantur  magis  magisque  in  ho¬ 
ras  ;  putredo  sine  fine  procedit,  adeo  ut  ipsum 
colon  rectumque  et  partes  circumjacentes  in¬ 
flammatione  tentantur,  denique  et  alienan¬ 
tur. — Hinc  praecipua  sedes  morbi  ibi  consti¬ 
tuitur. 

Dejectionum  crebritas,  naturaeque  illius, 
quae  aegrum  desidendi  cupidine  exstimulat, 
constantia,  vim  intestinorum  insitam,  quasi 
igneo  quodam  motu  micantem,  motum  pe- 
ristalticum  celerari  indicat ;  tamen  fibrae  der 
bilitate  adeo  laxae,  contrahere  se  non  pote¬ 
runt,  ideoque  expellendi  vis  ad  summam  mi? 
nns  erit  valida.  Hanc  opinionem  corrobo- 

rant  scybala.  Ut  per  diaetam,  qiu\  aliud 
tam  elutius  vix  potuit  conspici,  vel  tam  fre¬ 
quentes  per  exinanitiones,  figurarentur,  mihi 
in  animum,  ut  credam,  non  possum  inducere. 
A  morbi  igitur  initio  exstitisse  ea,  et  donec 
priorem  intestina  consuetudinem  satis  recu- 
perassent,  retenta  fuisse,  mihi  verisimilius  vi¬ 
detur;  quae  tamen  nisi  a  convalescentibus 
idcirco  non  excernuntur.  Interdum  inter 
excernendum  rursus  irritant,  et  tenesmum, 
perinde  ac  quondam  fuit,  aequ&  gravem  red¬ 
dunt. 

Tunica  intestinorum  villosa,  diu  durante 
Dysenteria,  fere  ex  toto  absumitur,  quorum 
reliqua  pars  ex  inflammatione  crassescit; 
et  coli  rugae  cellaeque,  ligamentis  cedenti¬ 
bus,  deperduntur.  Sic  aegrum  assidui  in¬ 
festat  Diarrhoea. 

Sanguinem  primitus,  quibusdam  venulis 
crebro  dejiciendi  nisu  ruptis,  extremae,  for¬ 
sitan  recti,  partes  exsudant,  postea  vero  san¬ 
guinis  profluvium,  tunic4  villosa  ablata,  a 

colo  rectove  ubique  oriri  potest,  qui  etiam 
naturi  ad  putrorem  maximi  proclivis,  mor¬ 
bum  magna  ex  parte  forte  praegravat. 

Quidquid  more  membranularum  excerni¬ 
tur,  id  nihil  aliud  esse  quam  tunica  villosa 
diu  putabatur ;  mihi  tamen  Mosgagni  ex¬ 
plicatio  magis  arridet.  Is  sanguinis  esse 
lympham  et  intestinorum  mucum,  parte  ra¬ 
riore  a  vasis  absorbentibus  assumpta,  satis 
probat. 

Dysenteria,  Sydenhamo  narratore,  annum 
millesimum  sexcentesimum  sexagesimum  no¬ 
num,  diu  saeviens,  intestina  gradatim  infima 
petens,  vitia  tandem  morbida,  prout  caete- 
ra  ad  integritatem  rediissent,  in  rectum  de¬ 
posuit.  Hinc  tenesmus  ubi  nihil  nisi  mucus 
cruore  interstinctus  excernitur.  Caeterum 
Anatomici  recentiores  innumera  variis  mag¬ 
nitudinibus  tubercula  in  superficie  crasso¬ 
rum  intestinorum  interiore,  coli  praecipui 
scilicet,  forsitan  inter  tunicas  musculosam 
et  villosam,  sita,  sine  ulla  controversia,  re- 

perierunt.  Haec  tubercula  variolae  pustu¬ 
las,  sed  humoris  expertes,  simulant.  Intes¬ 
tina  crassa,  in  quorunclam  cadaveribus,  qua¬ 
si  ulcera  schirrive  ex  toto  essent,  interdum 
sunt  reperta;  colon,  puta,  ipsum  ad  crassitu¬ 
dinem  digitorum  singulum,  binorumve  ex¬ 
ulceratum. 

Singultus,  morbo  incipiente,  innocuus  ; — 
inveterascente,  fere  semper  lethalis. — Ille 
vermes,  hic  intestinorum  putredinem  indi¬ 
cat. —  Partium  extremarum  frigus,  pulsus 
arteriarum  exiguus  et  inaequalis,  doloris  si¬ 
tisque  requies,  paucis  ante  mortem  diebus, 
corrupta  esse  intestina  praemonstrant.  De¬ 
lirium  paucis  ante  exitum  horis  interdum 
supervenit.  Vomitus  periculosus  est. — Dy¬ 
senteria  a  nause&  vomitionibus  comitata  in¬ 
cipiens,  plerumque  lethifera  habetur.  Si 
qui  initio  morbi  vomunt,  periclitantur.  Lc- 
thalia  etiam  ducimus  linguae  inflammatio- 
nem,  maculas  lividas  atrasque ;  cruoris  pu- 
risve  vomitionem;  convulsiones  ;  arteriarum 

pulsationes  debiles,  tremulas,  varias.  Pui* 
sus,  qui  intermittitur,  indicium  mortis  pau- 
cis  post  diebus  futurae,  esse  dicitur,  etiamsi 
ad  pristinum  motum  postea  redeat,  calor¬ 
que  assuetus  revertatur.  Doloris  requies, 
dum  mali  odoris  sunt  dejectiones,  saniosae, 
et  inscio  aegro  emissae,  una  cum  arteria¬ 
rum  pulsu  tremulo  et  vario,  mortis  properfe 
appropinquantis  praesagium  est.  Dejectio¬ 
nes  sine  voluntate,  nisi  cum  aeger  per  mor¬ 
bum  delirat,  lethales  sunt. — Difficultas  in 
urina  reddenda,  initio  morbi  quam  in  fine 
plus  mali  portendit. 

Dysenteria  vires  intestinorum  insitas  de¬ 
bilitat,  discutit,  dissipat,  ad  morbumque 
eundem  pronos  postea  reddit.  Intestina, 
priore  Dysenteria  praeterita,  spoliata  affec- 
taque  sunt  inflammatione. — Quidquid  vasa 
et  viscera  caetera  naturaliter  continent,  id 
exinanitur ;  inde  Atrophia,  Macies,  Debili¬ 
tas,  Hydrops,  praesertim  Anasarca ; — par¬ 
tium  solidarum  laxitas,  amissio  fluidarum ; 

interaneorum  ulceratio,  totiusque  abdominis 
dolor. 

Nil  nunc  restat  nisi  de  curatione  pauca 
dicere. 

Medico,  qui  sapit  et  intelligit,  hic  multa 
debita  erunt; — Morbi  principiis  occurren¬ 
dum  ;  morae  enim  omnia  in  pe  jus  trahunt. 
Nunc  Natura  demum,  provinciam  penitus 
negligere  suam,  nec,  quo  unam  perniciem 
quamque  expellat,  amplius  curare,  nec  vires 
usitatas  exercere  videtur ;  indiciis  decipit 
fallacibus  ;  magis  magisque  in  dies  in  dete¬ 
riora  ruit.  Mala  dysenterica  medico  soler- 
ti  lenienda  aut  amovenda  sunt,  et  multum 
metuo,  ne  non  animus,  qui  alienum  tanquam 
suum  tuetur,  diversas  curandi  methodos 
contrariasque,  ad  quas  Medici  antehac  con¬ 
fugerunt,  tranquille  placideque  contemplare 
queat. — Curationes  inter  se  discordes  in  hu¬ 
jusmodi  morbis  vix  salutares,  nedum  inno¬ 
cuae  esse  possunt ;  nec  Natura  ipsa  huic  et 

illi,  nullo  discrimine,  ex  aequo  favet. — Dy¬ 
senteria,  quatenus  ad  curationem  spectes, 
quadripartito  est  consideranda. 

1.  Num  recens  sit  morbus? 

2.  Num  vires  multum  debilitatae  sint? 
An  ingenita  intestinorum  vis  infirmata  et 
tunica  decorticata  villosa  ? 

3.  An  malis  accessit  dysentericis  febris 
maligna  ex  lue  intus  nocente,  aut  castro¬ 
rum,  vel  navium  longarum,  vel  nosocomii, 
similiumve  locorum  inquinamentis  extra  lac* 
dentibus  exorta  ? 

4.  Num  convalescat  aeger  ? 

Si  Morbus  sit  recens,  multum  curae,  aeri 
puro,  munditiei,  vestitui,  sanguinis  missioni, 
victui,  remediisque  quae  vomitum  cient, 
quae  humores  crassescentes  attenuant,  quae 
morbum  somno  sublevant,  quae  sudores  eli¬ 
ciunt,  at  iis  praesertim  quae  alvum  liquant, 
impendendum  est. 

Mundities,  aer  purus,  amotio  stercoris 

praesentanea,  vestimenta  mollia  et  foventia, 
sive  lenis  sit  morbus  sive  gravis,  sive  tan¬ 
tum  incipiat,  sive  inveteraverit,  perquam  ne¬ 
cessaria  sunt  et  non  negligenda. 

Morbus  interdum  medicaminum  attenu¬ 
antium  usu,  aliis  fortasse  remediis  multo  fa¬ 
cilius  cedat.  Attenuant  enim  aqua  pura  et 
egelida ;  oryzae  ptisana ;  hordeaceum  de¬ 
coctum  ;  succus  et  chamaemeli  et  lini  se¬ 
minis  in  aqua  macerati. — Sydenhamus  li 
quores  attenuantes  largiri  solebat ;  nec  ali¬ 
ter  in  Cholera  ac  in  Dysenteria  talia  adhibe¬ 
bat  medicamina. 

Vitanda  sunt  salsamenta;  aromata;  cibi 
ad  acorem  proclives  ;  potus  inebriaturi  ;  vi¬ 
na  austera  et  astrictoria. — Vina  et  cardiaca, 
nisi  ubi  morbus  inveteraverit,  non  assumi 
debent. — Cibus  simplex  et  lenis,  lac  bubu¬ 
lum,  fructusque  maturi  ad  salutem  condu¬ 
cunt. 

In  Dysenteria  sanguinem,  ni  inflamma¬ 
tionis  suspicio  sit,  non  oportet  mitti. — Sunt 

tamen  quae,  nisi  sanguinem  mittas,  non  fa¬ 
cili  sanantur.  Multos  sanguine  aliquantum 
exhaustos  postea  hydropicos  fieri,  meminis¬ 
se  debet. — Hoc  metuens,  simulque  proverbii 
sermone  satis  triti  “  Bonum  Medicum  san¬ 
guinis  parcum  esse”  haudquaquam  oblitus, 
non  temere  adducerer,  ut  venam  inciderem. 
—Verum  detractionem  aliquando  profuisse, 
vel  ubi  aegri  multum  infirmati  fuerint,  ex¬ 
empla,  quae  probant,  non  omnino  deficiunt. 
Dolores  etiam  tanquam  dysenterici,  morbo 
ipso  amoto,  aegris  per  aliquot  annos  haeren¬ 
tes,  sanguine  identidem  misso,  acquieverunt. 
— Dysenteriae  hiberna  vernaque  multo  tu¬ 
tius,  quia  plus  inflammationis  habent,  quam 
autumnalis  sanguinis  imminutionem  pati  di¬ 
cuntur,— In  Dysenteria  quae  Noviomagi 
per  annum  millesimum  septingentesimum 
trigesimum  sextum  crudelissime  saeviit,  san¬ 
guinem  nunquam  misit  Degner, — Missioni, 
inquit,  sanguinis  vomitus  morsque  superve¬ 
nerant, — Forsan  et  Galeni  interdictum  a  ve- 

ro  non  longk  aberrat :  Fluente  alvo,  sangui¬ 
nem  non  detrahes ;  nam  si  post  detractio¬ 
nem  perseveret  fluor,  vires  prosternit. 

Svden hamus  post  sanguinem  detractum 
Ipecacuanh4  vomitum  concitabat,  quae  ae¬ 
gritudinem  submoveret.  Cujus  efficaciam 
quantitati  bilis,  quae  vomitando  ejiciebatur, 
magis  referendam  putabat,  eamque  quum 
etiam  alvum  liquavisset,  multo  efficaciorem 
fuisse,  idem  tradit.  Et  vomitus  et  alvi  duc¬ 
tio  certius  efficiebatur,  si  grana  quinque 
Ipecacuanhae,  bis  terve  singulis  diebus,  us- 
quedum  alterutra  excitaretur,  dabantur. — 
Id  fieri  solebat,  quando  grana  quindecim  as¬ 
sumpta  erant ;  et  grana  quindecim,  eo  pac¬ 
to  adhibita,  materiae  vitiosae  longfc  plus, 
quam  grana  triginta  semel  simulque  assump¬ 
ta,  ejiciebant.  Etsi  hanc  rationem  secutus, 
praesertim  si  potio  vomitoria,  aliquot  diebus 
interjectis,  iterumque  iterumque  fuerit  as¬ 
sumpta,  perquam  fortunatus  fuit  : — tamen 
propter  immanem  aegritudinem,  quae  vo- 

mitionem  purgationemve  usitati  comitaba¬ 
tur,  haec  remedia  deseruit ;  quanquam  in 
summa  certissima  censebat. — Ipecacuanham 
meram  uno  alterove  Tartritis  Antimonii  gra¬ 
no  cum  uno  Ipecacuanhae  scrupulo  com¬ 
misto  posthabuit,  propterea  quod  haec  mis¬ 
tura  efficacior  fuit,  bilemque  copiosius  ex¬ 
antlavit. — Postea  vero  in  loco  vel  Ipecacu¬ 
anhae  vel  Tartritis  Antimonii  Vitrum  Anti¬ 
monii  Ceratum  praecipue  substituit,  eique 
fidere  nihil  dubitavit. — Quas  vero  cunque 
commoditates  vomitoriis  medicamentis  at¬ 
tribues,  easdem,  ni  fallor,  tutiores  et  certio¬ 
res  in  remediis  alvum  ducentibus  reperies. 

In  Dvsenteria  sananda  remediis  catharti- 

cis  est  imprimis  fidendum.  Pringlius  post 
sanguinem  missum  vomitumque,  potionem 
ventrem  soluturam  vulgo  dabat;  illudque 
remedium  altero  tertiove  quoque  die,  vel  uti 
symptomata  postulabant,  repetebat.  His  vero 
modis,  medicamenti  necessitatem  repetendi 
potius  a  torminum  tenesmique  pertinacia 

quam  de  cruentis  dejectionibus  pendere  ra¬ 
tus,  dysentericorum  sanationem  plerumque 
moliebatur.  Nec  aliter  Sydenhamus  : — ct 
anodynum,  ut  vis  cathartica  quievit,  praete¬ 
rea  ministrabat.  Ilaud  secus  ac  Sydenhamus, 
curabant  Degner  et  Huxlias. — Scammonia, 
aloe  et  medicamenta  resinosa,  quod  angores 
exaugeant,  quae  pro  remediis  purgantibus 
sumantur,  parum  idonea  sunt,  llheum  pal¬ 
matum  in  tine  quam  in  morbi  initio  melius 
est.  Laudatiora  sunt  sales  medii,  oleum  ri¬ 
cini  communis,  senna,  manna.  Hydrargyrus 
calidis  in  regionibus  saepe  dysentericis  et 
multum  profuisse  dicitur. 

Sydenhamus  medicamentum  somnificum 
fer£  semper  ductam  post  alvum  dormituro 
noctu  dedit :  quod  si  alvo  ter  purgata  non 
decessit  morbus,  et  mantN  et  vesperi,  donec 
ad  integritatem  reditum  sit,  anodynum  quo 
tidie  dedit ;  etiam  si  gravis  admodum  fuerit 
morbus,  triginta  opii  tincturae  guttas,  ter  die, 
interjecto  aequali  temporis  spatio,  adhibuit; 

ad  hoc,  lac  theriacamque  contrita,  clystere 
per  anum  quotidie  intromisit.  Nihil  ex  ano- 
dynis  tam  copiose  largitis,  quamvis  perdiu 
repetitis,  incommodi  unquam  reperit.  Me¬ 
dicamina  ex  opio  confecta,  antequam  primae 
viae  ex  toto  fuerint  purgatae,  adhibita,  mul¬ 
tum  nocere,  a  Pringlio  animadversum.  Ejus¬ 
modi  medicamenta  improbat  Degner.  Ma¬ 
lum  morbosum,  ut  idem  vult,  anodyna  ob- 

i 

struunt,  efficiuntque  ut  pericula  vehemen¬ 
tius  redintegrantur ;  inflammationem  quoque 
intestinorum  excitant  caputque  opprimunt. 

Tissos  etiam  nimium  maturum  anodvnorum 

%/ 

astringentiumque  usum  aperti  planeque  con¬ 
demnat.  Si  stercus,  judice  eodem,  reten¬ 
tum  habeas,  sisque  habiturus,  ac  pastor,  qui 
lupum  ovili  includat,  perinde  agas.  Quibus 
ex  rebus  judicari  potest  anodyna,  intestinis 
sorde  dolentibus,  perniciosa ;  sordibus  vero 
expulsis,  saluberrima  esse  videri.— Opium 
clysteribus  mixtum  haud  raro  mirifici  pro¬ 
dest. 

Sydenhamus  sudores  per  tempora  pestis, 
a  vestimentis  dormitoriis  satis  ampliter  cu¬ 
mulatis  multum  profecisse  nactus,  ut  eandem 
in  Dysenteria  rationem,  idque  magno  cum 
beneficio  tentaret,  adducebatur.  Quae  me¬ 
dicamenta  sudores  eliciunt,  ea  inutilia  repe- 
rit  Degner.  Hodiernus  medicus  Mosleius 
talia  medicamenta  quasi  specifica  in  Dysen¬ 
teria  putat : — ceterum  fides  ejus  rei  penes 
auctorem  erit. — Tepidarium  dysentericis  mi¬ 
rifici  prodest;  idcirco  quoque  abdomen  anus¬ 
que  foveri,  alvus  etiam  lotionibus  emollien¬ 
tibus  duci  debet. 

II.  \  nes  si  multum  infirmatae  sunt,  si 
nativus  intestinorum  vigor  fractus  et  tunica 
villosa  abrasa,  vix  est  ut  opitulari  possit  me¬ 
dicus.  Praeter  cardiaca,  munditiem,  vestes 
laneas  molles  et  lanuginosas,  calida  alvi  fo¬ 
menta,  lotiones  emollientes  ex  opio  et  amylo 
confectas,  ciborumque  sollicitudinem,  abdo- 

minis  fasciis  involutionem,  vix  erit  aliud 
quod  aegris  proderit. 

III.  Si  contagio  intus  extrave  saeviens,  ma¬ 
lignam  febrem  cum  Dysenteria  conjunctam 
concitaverit,  illa  quidem  summam  sibi  curam 
vindicabit.  Mundities  maxime  omnium,  quo 
aeger  convalescat,  quo  etiam  vicini  prote¬ 
gantur,  colenda  est. — Febris  dysenterico¬ 
rum  castrensis  in  remittentem  saepe  abit; 
cujus  sanationem  cinchona  plurimum  pro¬ 
movet. 


IV.  Si  aeger  convalescat,  quales  cibos  as¬ 
sumpserit,  quam  caute  potest,  circumspicere 
debet :  quoniam  minimum  irritationis  mor¬ 
bum  reducere  possit.  Vestes  molles  et  fo¬ 
ventes  ei  inducendae  sunt,  et  vitanda  fugus, 
lassitudo,  vehementes  animi  affectus,  puiga- 
tiones,  medicamina  debilitantia.  Hydrops 
igitur  si,  ut  saepe  fit,  Dysenteriae  succedat, 

remediis  urinam  cientibus,  non  alvum  li¬ 
quantibus  curanda  est. — Denique  exercita¬ 
tione  modica  uti,  cibosque  validiores  assu¬ 
mere  convalescentem  oportebit. 


. 

FINIS. 


Edinburgi, 

Excudebant  J.  Ballantvne  et  Socii* 

